Apple Lightning (միակցիչ)

**Apple Lightning,** ութհպակային միակցիչ, որն օգտագործվում է 2012 թվականից Apple-ի շարժական տեխնիկան՝ սմարթֆոններ, պլանշետներ, մեդիա նվագարկիչներ և այլն,  լիցքավորելու համար: Այս միակցիչը փոխարինում է նախկինում օգտագործվող երեսունհպակային և ականջակալների համար նախատեսված TRS միակցիչին:

Միակցիչն օգտագործվում է Apple-ի հետևյալ տեղխնիկական միջոցները լիցքավորելու համար․ սմարթֆոններ՝ iPhone 5-ից սկսած մինչև iPhone 14, պլանշետներ՝ սկսած iPad Mini-ից մինչև iPad Pro (2-րդ սերունդ), անլար ականջակալներ՝ սկսած AirPods-ից մինչև AirPods Pro (2-րդ սերունդ), ինչպես նաև բոլոր մեդիա նվագարկիչներում ՝ սկսած iPod Nano-ից:

Թերություններ.

* Apple Lightning-ը փոխանցում է միայն թվային ազդանշաններ, մինչդեռ նախորդ մալուխը փոխանցում էր բազմաթիվ անալոգային ազդանշաններ:

Առավելություններ․

* Ի տարբերություն նախորդ միակցիչների, այս միակցիչները հնարավոր է տեղադրել սարքավորման մեջ երկու կողմով։

## Պատմություն
Lightning-ը ներկայացվել է 2012 թվականի սեպտեմբերի 12-ին Apple-ի կողմից կազմակերպված լրատվամիջոցների համար նախատեսված հատուկ միջոցառման ժամանակ: 2012 թվականի նոյեմբերի 25-ին Apple ընկերությունը «Harley-Davidson» ընկերությունից ձեռք է բերել «Lightning» առևտրային ապրանքանիշը Եվրոպայում: Apple-ն ստացել է «Lightning» ապրանքանիշը մասնակի, քանի որ «Harley-Davidson» ընկերությունը, հավանաբար, պահպանել է այս անվանումը մոտոցիկլետների հետ կապված արտադրանքի համար: Apple-ը Lightning միակցիչի ապրանքային նշանի և դիզայնի ու տեխնիկական բնութագրերի հեղինակային իրավունքների միակ տերն է:

2015 թվականին թողարկված iPad Pro-ն առաջին Lightning USB 3.0 միակցիչով սարքավորումն է։

2016 թվականի սեպտեմբերին ներկայացվել են iPhone 7 և iPhone 7 Plus սմարթֆոնները, որոնց մոտ լիցքավորումից զատ Lightning միակցիչի օգնությամբ միացվում էին լարային ականջակալները:

2018 թվականի հոկտեմբերի 30-ին Apple ընկերությունը հայտարարել է, որ iPad Pro-ի նոր շարքի մոդելներում Lightning-ի փոխարեն կօգտագործվի USB-C:

2020 թվականի հունվարին Եվրոպական հանձնաժողովը ընդունել է լիցքավորիչների միակցիչները ստանդարտացնելու օրենքներ: 2021 թվականի սեպտեմբերին ԵՄ-ի ընդունած օրենքի համաձայն՝ սմարթֆոն արտադրող բոլոր ընկերությունները պետք է օգտագործեն USB Type-C: Շատերի կարծիքով՝ օրենքն ամենաշատը կազդի Apple-ի վրա: Apple-ը մտահոգություն է հայտնել, որ այդ օրենքը «կվնասի սպառողներին Եվրոպայում և ամբողջ աշխարհում»:
մինի|Apple Lightning

## Ադապտերներ
մինի|Այս մալուխը թույլ է տալիս Apple Lightning միակցիչով սարքերը միացնել USB ինտերֆեյսով համակարգիչներին: Մոդելի համարը MD818 է
Բացի Lightning (մի ծայրից) և USB (մյուս ծայրից) ատապտերներներով միակցիչներից, կան նաև lightning միակցիչներ microUSB-ով, որոնք նախատեսված են Lightning միակցիչով սարքավորումների համար (iPhone 5, iPod Touch 5-րդ սերունդ, յոթերորդ սերնդի iPod Nano, ինչպես նաև iPad 4 և iPad mini պլանշետներում): 2016 թվականի սեպտեմբերին թողարկվել դասական փոխանցիչ TRS minijack 3,5 մմ, որը lightning միակցիչը միացնում է   ականջակալների հետ, արժեքը կազմել է մոտ 10 դոլար։ Այս միակցիչները ներառված են եղել iPhone 7/Plus, iPhone 8/Plus/X տուփերի մեջ։ Միակցիչի չափերը 6,7 մմ-ից 1,5 մմ են:

## Ազդեցություն
Lightning-ն առաջին հայտնի միակցիչներից մեկն է, որը կարող է տեղադրվել ցանկացած կողմից: Դրանից հետո մշակվել են այլ նմանատիպ երկկողմանի (շրջելի) միակցիչներ, օրինակ՝ USB Type-C USB շարքում։

## Ծանոթագրություններ

Կատեգորիա:2012 հայտնություններ
Կատեգորիա:2012 հայտնված արտադրանքներ
Կատեգորիա:IPhone
Կատեգորիա:Էփլ